Man neem glo sy eie kinders af om porno te maak | Netwerk24
Deur Cara-Lee Dorfling 29 Augustus 2017 21:28
’n 44-jarige man van Port Elizabeth wat glo skelm foto’s van sy kinders geneem het om kinderpornografie te vervaardig, sal moontlik aanstaande maand verhoor word.
Daar is glo al tot minstens 40 kaalfoto’s van sy kinders by die man gevind sedert die polisieondersoek begin is.
Die man het Dinsdag vlugtig in die landdroshof verskyn waar die saak vir verdere ondersoek tot 30 Oktober uitgestel is.
Sy naam mag nie genoem word totdat hy amptelik op die aanklagte gepleit het nie.
Hy staan tereg op aanklagte van die vervaardiging, besit en verspreiding van kinderpornografie.
Polisiebeamptes van die Gautengse reeksmisdaad-ondersoekeenheid het verlede jaar by die man se huis in Lorraine toegeslaan nadat hy met ’n kinderpornografiesindikaat, Cloud 9, verbind is.
Die polisie se ondersoekspan het deur meeste van die forensiese inligting gewerk en sal moontlik teen die volgende hofdatum gereed wees om ’n verhoordatum vas te stel.
Meer oor: Kinderpornografie | Kindermishandeling
Kinderporno-saak: Man kry nie borgtog
Kindermolesteerder appelleer teen straf
14de verdagte aangekeer in ondersoek na pedofielring